Imtella' April 23, 2021 It-tobba tal-kap tal-oppożizzjoni Russa Alexei Navalny qed iħeġġuh biex b'mod immedjat itemm l-istrajk tal-ġuħ. Huma wissewh li jekk mhux se jagħmel hekk se jmut. Fi stqarrija, il-ħames tobba qalu li raw ir-riżultati tat-testijiet mediċi ta' Navalny li saru fl-20 ta' dan ix-xahar. Fi kliemhom, jekk l-istrajk tal-ġuħ se jkomplu anke għal żmien qasir, dalwaqt mhux se jkollhom aktar lil min jikkuraw. Sadanittant, eluf ta' Russi nhar l-Erbgħa li għadda niżlu fit-toroq jitolbu għall-ħelsien ta' Navalny.